                                                                               ANEXA 2  la H.C.L. ................../..................	                                                                                                                             




 CAIET DE SARCINI

a serviciului de salubrizare pentru activitatea  de colectare a cadavrelor animalelor de pe domeniul public al Municipiului Timişoara precum şi din gospodăriile crescătorilor individuali de animale de pe raza Municipiului Timişoara şi  predarea acestora către unităţile de ecarisaj sau către instalaţiile de neutralizare


Preambul 

În conformitate cu prevederile:
1. Legea nr. 98/2016 privind achiziţiile publice;
2. Hotărârea de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului cadru din Legea nr. 98/2016 privind achiziţiile publice;
3. Legea  serviciilor comunitare de utilităţi publice nr.51/2006 actualizată;
4. Legea serviciului de salubrizare nr. 101/2006 actualizată;
5. Ordinul Presedintelui A.N.R.S.C. nr. 82/2015 privind aprobarea Regulamentului-cadru al serviciului de salubrizare a localităţilor;
6. Ordinul Presedintelui A.N.R.S.C. nr. 111/2007 privind aprobarea Caietului de sarcini-cadru al serviciului de salubrizare a localităţilor;
7. Ordonaţa nr. 47/2005 actualizată, privind reglementările de neutralizare a deşeurilor de origine animală; 
8. Ordinul ANSVSA nr. 80/2005 actualizat, privind aprobarea Normei sanitare veterinare şi pentru siguranţa alimentelor privind stabilirea documentelor şi evidentelor veterinare necesare în cadrul activităţii de neutralizare a deşeurilor de origine animală; 
9. Regulamentul de organizare si functionare al serviciului de salubritate in municipiul Timisoara aprobat prin H.C.L. nr.454/21.11.2017.
10. O.U.G. nr. 195/30.12.2005 privind protecţia mediului, aprobată prin Legea nr. 265/2006 cu modificările şi completările ulterioare.


CAPITOLUL I
OBIECTUL CAIETULUI  DE SARCINI

Art.1  (1) Prezentul caiet de sarcini stabileşte condiţiile de desfăşurare a serviciului de salubrizare pentru activitatea de colectare a cadavrelor animalelor de pe domeniul public al Municipiului Timişoara şi din gospodăriile crescătorilor individuali de animale de pe raza Municipiul Timişoara şi predarea acestora unităţilor de ecarisaj sau către instalaţiile de neutralizare,  stabilind nivelurile de calitate şi condiţiile tehnice necesare funcţionării acestui serviciu în condiţii de eficienţă şi siguranţă.
(2) Pentru simplificarea denumiri activităţii prezentului caiet de sarcini privind serviciului de salubrizare pentru activitatea de colectare a cadavrelor animalelor de pe domeniul public al Municipiului Timişoara şi din gospodăriile crescătorilor individuali de animale de pe raza Municipiul Timişoara şi predarea acestora unităţilor de ecarisaj sau către instalaţiile de neutralizare, în continuare se va folosi denumirea generică serviciul de salubrizare pentru activitatea de colectare a cadavrelor animalelor.

Art.2 (1) Prezentul caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de desfăşurare a serviciului de salubrizare pentru activitatea de colectare a cadavrelor animalelor indiferent de modul de gestiune adoptat.
(1) Autoritatea concedentă a serviciului de salubrizare pentru activitatea de colectare a cadavrelor animalelor este Consiliul Local al Municipiului Timişoara,  cu sediul în B-dul C.D. Loga nr. 1, Judeţ Timiş.
(2) Caietul de sarcini face parte integrantă din documentaţia necesară desfăşurării serviciului de salubrizare pentru activitatea de colectare a cadavrelor animalelor. Caietul de sarcini împreună cu anexele nr. 1 – 6 şi Regulamentul Serviciului de salubrizare a Municipiului Timişoara, constituie ansamblul cerinţelor tehnice de bază.

Art.3 Serviciul care face obiectul achizitiei publice de servicii este „Serviciul de salubrizare pentru activitatea de colectare a cadavrelor animalelor de pe domeniul public al Municipiului Timişoara şi/sau din gospodăriile crescătorilor individuali de animale de pe raza Municipiului Timişoara şi predarea acestora unităţilor de ecarisaj sau către instalaţiile de neutralizare”.

Art.4 (1) Prezentul caiet de sarcini conţine specificaţiile tehnice care definesc caracteristicile referitoare la nivelul calitativ, tehnic şi de performanţă, siguranţă în exploatare, precum şi sisteme de asigurare a calităţii, terminologia, condiţiile pentru certificarea conformităţii cu standardele relevante sau alte asemenea.
(2) Specificaţiile tehnice se referă, de asemenea, la algoritmul executării activităţilor, la verificarea, inspecţia şi condiţiile de recepţie a lucrărilor, precum şi la alte condiţii ce derivă din actele normative  şi reglementările în legătură cu desfăşurarea serviciului.
 (3) Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care trebuie respectate pe parcursul prestării serviciului.
Art.5 Termenii, expresiile şi abrevierile utilizate sunt cele din Regulamentul Serviciului De Salubrizare a Municipiului Timişoara.

CAPITOLUL II
LOCUL DESFĂŞURĂRII ACTIVITĂŢII


Art.6  Activităţile aferente prestării serviciului de salubrizare pentru colectare a cadavrelor animalelor, se desfăşoară atât la punctul de lucru al prestatorului cât si pe domeniul public şi privat al Municipiului Timişoara, cât şi din gospodăriile crescătorilor individuali de animale de pe raza Municipiului Timişoara, iar ridicarea cadavrelor de animale se face în următoarea ordine:
a) din preajma şcolilor, grădiniţelor, locurilor de joacă pentru copii, parcurilor,  instituţiilor  publice;
b) din alte locuri publice decât cele prevăzute la lit. a);
c) din  zonele periferice ale Municipiului Timişoara.
d) din gospodăriile crescătorilor individuali la solicitarea telefonică sau scrisă a acestora (persoane fizice care cresc sau deţin animale de interes economic în gospodăriile individuale pentru consum propriu);





CAPITOLUL III
DESCRIEREA ACTIVITĂŢII
	
	
Art.7  Prestarea serviciului de salubrizare pentru activitatea de colectarea cadavrelor animalelor de pe domeniul public şi din gospodăriile crescătorilor individuali de animale şi predarea acestora către unităţile de ecarisaj sau către instalaţiile de neutralizare cuprinde următoarele operaţii:
· Colectarea cadavrelor de animalelor de pe domeniul public  şi din gospodăriile crescătorilor individuali de animale  (identificare, colectare, încărcare, transport );
· Depozitarea cadavrelor de animale în cameră frigorifică până la incinerare;
· Neutralizarea cadavrelor de animale prin incinerare într-un incinerator autorizat (greutatea totală a cadavrelor colectate în kg).

Art. 8  Colectarea cadavrelor de animalelor de pe domeniul public  şi din gospodăriile crescătorilor individuali de animale  (identificare, colectare, încărcare, transport), după identificarea cadavrelor de animale, persoana carea efectuază această lucrare completează Fişa de identificare a cadavrelor modelul conform  Anexei nr.1  pentru cele identificate pe domeniul public al municipiului sau Procesul verbal de predare primire  modelul conform Anexei nr.2 pentru cele ridicate din gospodăriile individuale  din prezentul caiet de sarcini.
Art. 9 (1) Operatorul are permisiunea de a  colecta  cadavrele animalelor de pe domeniul public al Municipiului Timişoara şi din gospodăriile crescătorilor individuali de animale de pe raza Municipiului Timişoara şi predarea acestora unităţilor de ecarisaj sau către instalaţiile de neutralizare  în condiţiile legii. 
(2) Operatorul  colecteaza de pe domeniul public şi din gospodăriile crescătorilor individuali de animale atât cadavrele animalelor de talie mică (ex.păsări, pisici, câini, etc.), cât şi animalelor de talie mare (ex. cabaline, ovine, bovine, etc.).
Art. 10 Cadavrele de animale colectate de pe domeniul public şi din gospodăriile crescătorilor individuali de animale vor fi colectate şi transportate în mijloace auto autorizate special amenajate în acest scop înscripţionate, care îndeplinesc condiţiile impuse de legislaţia în vigoare şi vor fi predate unităţii de ecarisaj sau către instalaţiile de neutralizare, în aria administrativ-teritorială a Municipiului Timişoara, în conformitate cu prevederile legale în vigoare, iar înregistratea datelor se face conform legislaţiei sanitare veterinară în vigoare. 

Art. 11  Depozitarea cadavrele de animale colectate până la neutralizarea acestora  prin incinerare se face în cameră sau depozit frigorific la incinerare. Evidenţele şi înregistrările în acest sens, se fac conform legislaţiei sanitare veterinară în viguoare.

Art.12 Neutralizarea cadavrelor de animale prin incinerare într-un incinerator autorizat este activitatea de ecarisare a deşeurilor de origine animală urmată de incinerarea acestora prin transformarea lor în produse stabile biologic, nepericuloase pentru mediul înconjurător, animale sau om. Evidenţele şi înregistrările în acest sens, se fac conform legislaţiei sanitare veterinară în viguoare.

Art. 13 Documentele de înregistrare şi evidenţele necesare sunt cele specifice activităţii de colectare, transport şi neutralizare a deşeurilor de origine animală rezultate din gospodăriile populaţiei, fiind aplicabile prevederile din Regulamentul serviciului de salubrizare a Municipiului Timişoara.
Art.14  Tarifele practicate pentru activităţile prevăzute la art. 7 – 14  la prezentul caiet de sarcini sunt cele prezentate în Oferta de Tarife conform Anexei nr. 3  parte integrantă din prezentul caiet de sarcini.

CAPITOLUL IV
PROGRAMUL PRESTAŢIEI


Art.15 (1) Activităţile vor fi executate în conformitate cu Programul de prestaţie stabilit de operator şi aprobat de autoritatea administraţiei publice locale, pe baza informărilor operatorului şi a sesizărilor înregistate la Primăria Municipiului Timişoara, prin personalul împuternicit sau
responsabilul de contract.
 (2) Prestaţia se va efectua de preferinţă pe timp de zi, iar în funcţie de necesităţi, după-amiaza şi pe timp de noapte, cu acordul sau la cererea expresă a autorităţii contractante, pe locaţiile precizate la art.6 din prezentul caiet de sarcini. 

Art. 16 (1) Cadavrele  animalelor de pe domeniul public  vor fi ridicate în termen de maximum 2 ore de la semnalarea existenţei acestora de către populaţie, reprezentanţi ai agenţilor economici sau ai instituţiilor publice, inclusiv în cazul autosesizării ca urmare a activităţii curente de salubrizare. 
(2) Crescătorii individuali de animale sunt obligaţi să anunţe în maximum 4 de ore operatorul asupra morţii animalelor la care se referă, în vederea ridicării cadavrelor de animale din gospodăriile crescătorilor individuali de animale.


CAPITOLUL V
CONDIŢII DE  CALITATE

Art.17  Prestarea serviciului de salubrizare pentru activitatea de colectare a cadavrelor animalelor, se va executa astfel încât să se realizeze: 
a) continuitatea activităţii, indiferent de anotimp şi condiţiile meteo, cu respectarea prevederilor contractuale; 
b) ridicarea cadavrelor de animale de pe domeniul public şi predarea acestora unităţilor de ecarisaj în termen de două ore de la anunţare; 
c) ridicarea cadavrelor de animale din gospodăriile crescătorilor individuali de animale  şi predarea acestora unităţilor de ecarisaj în termen de două ore de la anunţare; 
d) corectarea şi adaptarea regimului de prestare a activităţii la cerinţele beneficiarului; 
e) controlul calităţii serviciului prestat; 
f) ţinerea la zi a documentelor cu privire la prestarea serviciului; 
g) respectarea Regulamentului Srviciului de Salubrizare a Municipiului Timişoara 
h) prestarea activităţii pe baza principiilor de eficienţă economică, având ca obiectiv reducerea costurilor de prestare a serviciului; 
i) asigurarea mijloacelor auto special amenajate şi dotate pentru efectuarea unor astfel de transporturi, în întreaga arie administrativ-teritorială  încredinţată; 
j) asigurarea, pe toată durata de executare a serviciului, de personal calificat şi în număr suficient;
k) respectarea prevederilor legislaţiei de mediu, protecţiei muncii, prevenirii şi stingerii incendiilor, în vigoare.
l) neutralizarea cadavrelor în urma activităţii de colectare a cadavrelor animalelor de pe domeniul public al Municipiului Timişoara precum şi din gospodăriile crescătorilor individuali de animale de pe raza Municipiului Timişoara, se face fie prin încheierea unui contract  cu o societate acreditată şi autorizată în acest sens, sau prin  incineratorul propriu autorizat conform legilaţiei în vigoare;
m) asigurarea conditiilor prevăzute de normele legale pentru depozitarea în spaţii dotate cu instalaţii frigorifice sau depozitul frigorific, precum şi manipularea de la depozitul frigorific la incinerator; 

CAPITOLUL VI
DOTĂRI SPECIFICE, DOTĂRI CU PERSONAL ŞI ALTE DOTĂRI

Art.18  Dotări specifice. Operatorul va deţine următoarele dotări minime necesare: 
a) Operatorul va dispune de un parc de mijloace de transport - minim 2 (două) autovehicule, din care: 
· 1 (un) autovehicul pentru manipularea cadavrelor şi deşeurilor de origine animalieră ce nu sunt destinate consumului uman, autorizat sanitar-veterinar în acest sens. 
· 1 (un) autovehicul destinat activităţii de control recepţii, verificări. 
b) Se va face dovada deţinerii mijloacelor de transport menţionate (proprietate, leasing sau închiriere). 
c) spaţii frigorifice pentru depozitarea cadavrelor de animale până la incinerare sau predarea acestora către societatea cu care a încheiat un contract în vederea neutralizării acestora;
d) instalaţii de incinerare a cadavrelor de animale, autorizate din punct de vedere al protecţiei mediului şi sanitar veterinar,  sau deţinerea unui contract pentru neutralizarea cadavrelor cu o societate acreditată şi autorizată în acest sens.
e) Cântar cu masa minimă 100 kg pentru cântărirea cadavrelor de animale, omologat şi verificat metrologic.

Art.19 (1) Operatorul îşi va dimensiona personalul, parcul auto şi echipamentele pentru prestarea activităţii în funcţie de volumul de lucrări. 
(2) Operatorul răspunde de buna desfăşurare a prestaţiei, garantează material şi financiar şi răspunde pecuniar de calitatea şi cantităţile stabilite prin programul de prestaţie conform sesizărilor înregistrate.
 (2) Operatorul va asigura permanent serviciului de specialitate din cadrul Primăriei Municipiului Timişoara, un autovehicul pentru controlul prestaţiilor.


CAPITOLUL VII
CERINŢE ORGANIZATORICE MINIMALE

Art.20 Operatorul va prezenta în documentaţia de ofertă tehnică concepţia proprie privind modalitatea de organizare şi functionare a activităţii  de colectare a cadavrelor animalelor de pe domeniul public al Municipiului Timişoara precum şi din gospodăriile crescătorilor individuali de animale de pe raza Municipiului Timişoara: colectare (identificare, colectare, încărcare, transport); depozitarea în cameră frigorifică până la incinerare; neutralizarea cadavrelor de animale prin incinerare într-un incinerator autorizat, cu referire la autovehiculele din dotare folosite, la modul de asigurare a coeficientului de utilizare a acestora, facilităţile oferite, etc.
Art.21 Operatorul activităţii serviciului de salubrizare pentru colectare a cadavrelor animalelor de pe domeniul public sau din gospodăriile crescătorilor individuali de animale şi predarea acestora unităţilor de ecarisaj sau către instalaţiile de neutralizare, va asigura: 
a) respectarea legislaţiei, normelor, prescripţiilor şi regulamentelor privind igiena muncii, protecţia muncii, gospodărirea apelor, protecţia mediului, prevenirea şi combaterea incendiilor; 

b) respectarea Regulamentului serviciului de salubrizare a Municipiului Timişoara; 
c) furnizarea către autoritatea administraţiei publice locale, respectiv A.N.R.S.C., a informaţiilor solicitate şi accesul la documentaţiile şi la actele individuale pe baza cărora prestează serviciul de salubrizare, în condiţiile legii; 
d) respectarea angajamentelor luate prin contractul de prestare a activităţii;
e) prestarea serviciului pe raza unităţii administrativ - teritoriale pentru care are contract privind colectarea cadavrelor animalelor de pe domeniul public sau din gospodăriile crescătorilor individuali de animale;
f) dotarea cu mijloace de realizare a colectării cadavrelor animalelor de pe domeniul public al Municipiului Timişoara şi din gospodăriile crescătorilor individuali de animale, etanşe şi adecvate în conformitate cu legislaţia în vigoare, 
g) mijloacelor de transport pe care le au în dotare să fie autorizate conform legislaţiei în vigoare. 
h) personalizarea autovehiculelor care transportă cadavre de animale;
i) realizarea unui sistem de evidenţă a sesizărilor şi reclamaţiilor şi de rezolvare operativă a acestora; 
j) întocmirea şi păstrarea unei evidenţe a gestiunii deşeurilor şi raportarea periodică a situaţiei autorităţilor competente, conform reglementărilor în vigoare; 
k) personalul necesar pentru prestarea activităţii asumate prin contract;
l) conducerea operativă prin dispecerat şi asigurarea mijloacelor tehnice şi a personalului de intervenţie; 
m) o dotare proprie cu maşini şi echipamente specifice necesare pentru prestarea activităţii în condiţiile stabilite prin contract; 
n)  dispunerea de o cameră frigorifică sau spaţii de depozitare frigorifice, destinate depozitării temporare a cadavrelor până la momentul predării/neutralizării acestora;
o) dispunera de un incinerator, autorizat în condiţiile legii, pentru neutralizarea cadavrelor animalelor colectate de pe domeniul public  al Municipiului Timişoara şi/sau din gospodăriile crescătorilor individuali de animale de pe raza Municipiului Timişoara  sau să deţină contract având ca obiect neutralizarea cadavrelor animalelor colectate de pe domeniul public cu un operator autorizat;
p) executarea serviciului prevăzute în contract cu profesionalism şi promptitudine conform normativelor din caietul de sarcini;
q) supravegherea prestarea serviciilor, să asigure resursele umane, materiale, instalaţii, echipamentele necesare şi produsele aferente serviciului contractat
r) alte condiţii specifice stabilite de autoritatea administraţiei publice locale

Art.22  Autovehiculele şi containerele destinate transportului cadavrelor animalelor de pe domeniul public al Municipiului Timişoara şi/sau din gospodăriile crescătorilor individuali de animale de pe raza Municipiului Timişoara  trebuie dezinfectate după fiecare transport în parte în locurile special amenajate pentru această operaţie, iar inregistratea datelor se face conform legislaţiei sanitare veterinară în vigoare.

Art.23 (1) Personalul trebuie să utilizeze echipament de protecţie şi să fie dotat cu mijloace corespunzătoare astfel încat să nu vină în contact direct cu cadavrele animalelor colectate. 
(2) Personalul trebuie să aibă aviz medical prin care să se confirme că sunt îndeplinite condiţiile necesare, inclusiv vaccinarea, dacă este cazul, pentru prestarea acestei activităţi.

Art. 24  Se interzice abandonarea, îngroparea sau depozitarea deşeurilor de origine animală în alte condiţii decât cele stabilite de legislaţia în vigoare.
Art. 25 Obligaţiile şi răspunderile personalului operativ al prestatorului sunt cuprinse în Regulamentul Serviciului de Salubrizare a Municipiului Timişoara, anexă la prezentul caiet de sarcini.

CAPITOLUL VIII
VERIFICĂRI şi  RECEPŢII

Art.26 (1) Beneficiarul prin personalul împuternicit  va verifica periodic şi prin sondaj modul de efectuare a prestaţiei de către operator. 
(2) Operatorul va întocmi procesele - verbale de recepţie zilnice privind calitatea prestaţiei şi cantitatea de cadavre de animale colectate de pe domeniul public, conform Anexei nr. 4  la prezentul caiet de sarcinii. Procesele - verbale de recepţie zilnice se vor transmite în format electronic până cel târziu la ora 10 a zilei urmăroare.
(3) În procesele - verbale de recepţie zilnice se va consemna şi modul  de rezolvare de către operator  a sesizărilor primite din partea cetăţenilor.
(3) Operatorul va întocmi lunar, pe baza  proceselor verbale de recepţie zilnică, situaţia de servicii lunară conform Anexei nr. 5 la caietul de sarcinii (care va însoţi facturile lunare), cantitativă şi valorică, semnată de ambele părţi, în vederea efectuării plăţii.
(4) Beneficiarul, prin persoana împuternicită, va verifica întocmai ca situaţia de servicii lunară să cuprindă toate rapoartele de activitate zilnice, în format tipărit şi semnate de către operator, iar tarifele să corespundă cu cele stabilite în conformitate cu Anexa nr. 3 parte integrată din prezentul caiet de sarcini.

Art.27  Operatorul va întocmi lunar, un Raport de Activitate conform Anexei nr. 6  privind colectarea cadavrelor de animale din gospodăriile individuale care va cuprinde suma tuturor Proceselor Verbalale  predare primire  a  cadavrelor de animale din gospodăriile individuale de la persoane fizice sau juridice Anexei nr. 2 semnată de ambele părţi. 

Art.28 Beneficiarul, în urma verificărilor efectuate va întocmi Procese-Verbale de Constarea FO44-03, ver.1, în care se consemneaza aspectele constatate şi modul de rezolvare de către operator a sesizărilor primite de la cetăţeni şi eventual, penalităţile aplicate operatorului pentru deficienţele constatate. 

Art.29  Contravaloarea serviciilor prestate conform art. 7 din prezentul caiet de sarcini, privind colectarea cadavrelor de animale de pe domeniul public al Municipiului Timişoara, va fi facturată lunar şi încasată în baza situaţiei lunare de servicii, care cuprinde suma tuturor procesele - verbale de recepţie zilnice.

Art.30  Contravaloarea serviciilor prestate conform art. 7 din prezentul caiet de sarcini, privind colectarea cadavrelor de animale rezultate din gospodăriile individuale de pe raza Municipiului Timişoara, vor fi facturate direct generatorilor pe baza Proces Verbal predare primire  a  cadavrelor de animale din gospodăriile individuale de la persoane fizice sau juridice Anexei nr. 2 parte integrată din prezentul caiet de sarcini, procesului verbal se întocmeşte de operator, semnata de acesta şi de  solicitant. 








CAPITOLUL IX
CONDIŢII DE EXPLOATARE


I. CONDIŢII TEHNICE 
Art.31  Serviciul de salubrizare pentru activitatea de colectare a cadavrelor animalelor de pe domeniul public al Municipiului Timişoara şi/sau din gospodăriile crescătorilor individuali de animale de pe raza Municipiului Timişoara şi predarea acestora unităţilor de ecarisaj sau către instalaţiile de neutralizare, trebuie să asigure prestarea serviciului în regim de continuitate pentru toţi utilizatorii din aria de acoperire, cu respectarea condiţiilor tehnice specifice fiecărei activităţi.  

II. OBIECTIVE DE EXPLOATARE 
Art.32 Obiectivele pe care trebuie sa le atingă serviciul de salubrizare pentru activitatea de colectare a cadavrelor animalelor, care face obiectul prezentului caiet de sarcini sunt următoarele:  
a) îmbunătăţirea condiţiilor de viaţă ale cetăţenilor; 
b) promovarea calităţii şi eficienţa serviciului de salubrizare pentru activitatea de colectare a cadavrelor animalelor; 
c) dezvoltarea durabilă a serviciilor; 
d) protecţia şi conservarea mediului înconjurător şi a sănătăţii populaţiei;
e) gestionarea corespunzătoare a deşeurilor de origine animală;
f) dezvoltarea şi modernizarea infrastructurii bazei serviciului de salubrizare pentru activitatea de colectare a cadavrelor animalelor; 
g) menţinerea condiţiilor sanitare în conformitate cu normele de igienă şi sănătate publică. 
h) satisfacerea cerinţelor şi nevoilor comunităţilor locale;
i) continuitatea serviciului.
  
III.  OBIECTIVE DE ORDIN ECONOMIC 
Art.33 (1) Activitatea de colectare a cadavrelor animalelor de pe domeniul public al Municipiului Timişoara şi/sau din gospodăriile crescătorilor individuali de animale de pe raza Municipiului Timişoara şi predarea acestora unităţilor de ecarisaj sau către instalaţiile de neutralizare, se va organiza şi va funcţiona având în vedere să se realizeze un raport calitate/cost cât mai bun pentru perioada de derulare a contractului şi un echilibru între riscurile şi beneficiile asumate prin contract.
 (2) Tarifele sunt cele prezentate în Oferta de Tarife conform Anexei nr. 3  parte integrantă din prezentul caiet de sarcini.
(3) Structura şi nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale. 
(4)  Tarifele sunt ferme, în lei, pentru o perioadă de 12 luni.
 (8) Tarifele pentru fiecare activitate vor avea incluse toate taxele (cheltuielile de transport, cheltuielile de depozitare, cheltuielile de personal sau alte taxe ocazionate de prestarea activităţilor conform caietului de sarcini, alte costuri şi componente de costuri). 

IV OBIECTIVE DE MEDIU 
Art.34 (1) Pe perioada derulării contractului operatorul va respecta şi va lua măsurile necesare protejări mediului conform legislaţiei specifice  în vigoare.
(2) Operatorul răspunde de activităţile prestate în faţa organelor abilitate pe toată durata derulării contractului. 

Art.35 Conform O.U.G. nr. 195/30.12.2005 privind protecţia mediului, aprobată prin Legea nr. 265/2006 cu modificările şi completările ulterioare şi a legislaţiei sanitar veterinare specifice, operatorul:
a) deţine autorizaţie de mediu pentru activităţile cu impact semnificativ asupra mediului desfăşurate; 
b) deţine personal specializat cu protecţia mediului;
c) deţine autorizaţie sanitar veterinară pentru activitatea pe care o prestează conform contractului;
d) gestionează deşeurile colectate şi rezultate din activitatea proprie, cu respectarea legislaţiei specifice în vigoare în domeniul managementului deşeurilor; 
e) pune în exploatare instalaţii ale căror emisii nu depăşesc valorile limită stabilite prin actele de reglementare.


CAPITOLUL X
DURATA CONTRACTULUI

Art.36 Durata contractului privind prestarea activităţiilor serviciului de salubrizare pentru colectare a cadavrelor animalelor de pe domeniul public al Municipiului Timişoara şi/sau din gospodăriile crescătorilor individuali de animale de pe raza Municipiului Timişoara şi predarea acestora unităţilor de ecarisaj sau către instalaţiile de neutralizare, este de 1 an. 

Art.37 Operatorul îi este interzis să subdelege/subcontracteze serviciul, în tot sau în parte, altor operatori. 

CAPITOLUL XIII
DISPOZIŢII FINALE


Art.39 Operatorul este obligat să respecte Regulamentul Serviciului de salubrizare a Municipiului Timşoara;

Art.40 (1) Condiţiile prevăzute în caietul de sarcini sunt minimale pentru desfăşurarea activităţii de colectare a cadavrelor animalelor de pe domeniul public al Municipiului Timişoara precum şi din gospodăriile crescătorilor individuali de animale de pe raza Municipiului Timişoara şi  predarea acestora către unităţile de ecarisaj sau către instalaţiile de neutralizare.
(2) Ofertanţii pot oferi şi alte condiţii preconizate a fi favorabile unei bune desfăşurări a activităţii acestui serviciu.

Art.41 Prezentul caiet de sarcini se completează cu prevederile Regulamentului  Serviciului de Salubrizare a Municipiului Timişoara.

